El Full Cultural de Gandia renova la seua imatge i s´apropa als barris
31 octubre 2019

## El Full Cultural de Gandia renova la seua imatge i s´apropa als barris31 octubre 2019Última actualización: 15 julio 2025

![](../gestion/img/JordiEstevan_4975.jpg)  
  

El **regidor de Cultura de Gandia, Nahuel González,** ha mostrat aquest matí la imatge renovada del Full Cultural de Gandia, que s’estrena amb la programació de novembre. Així, el format també varia amb apartats per àrees temàtiques concretes: música, cinema, teatre, exposicions, conferències, biblioteca, visites/excursions, Arxiu Històric Municipal, infantils, museus... _“Volem fer-lo més còmode i accessible a la ciutadania, també amb un format digital nou per a les xarxes socials... I ens hem proposat que l’edició en paper arribe a tots els centres socials dels barris”,_ ha assegurat González.

        D’altra banda, la Junta de Govern Local va renovar dilluns passat l’adhesió al Plan Platea del Ministeri de Cultura. _“Això ens permet alleugerir costos pel que fa a la programació teatral, ja que el Ministeri es compromet a fer-se càrrec d’una part important de la despesa que no es cobreix amb la venda d’entrades”_. I portar obres del nivell de la que es representa demà divendres, a partir de les 20.30 h, al Teatre Serrano: “Mariana Pineda”, de Federico García Lorca i dirigida per Javier Hernández-Simón. Amb actors de la talla de: Laia Marull, Aurora Herrero, Óscar Zafra... _“És important pel que significa també l’obra de Lorca, en l’aniversari de la seua mort i per a la recuperació i posada en valor de la Memòria Democràtica.”_

        Finalment, González ha informat que estan en marxa els preparatius per a l’inici, la pròxima setmana, dels treballs de canvi del sistema de climatització del Teatre Serrano, els quals duraran 2 mesos.